open-index/open-wikipedia-markdown huggingface dataset:
Isopor

**Isopor** er et varemerke eid av Brødr. Sunde og benyttes i markedsføring av konsernets produkter av plastmaterialet ekspandert polystyren (EPS). Isopor-produktene benyttes både til isolasjon og emballasje. Men på norsk er det i likhet med Styrofoam på engelsk også blitt et degenerert varemerke.

EPS består av 98 % luft og har som oftest hvit farge og fås i forskjellige trykkfasthetsklasser og lambdaklasser. Lambdaklasse og tykkelse avgjør isolasjonsevnen. Ifølge *[[Teknisk Ukeblad]]* brukes rundt 4&nbsp;800 tonn EPS årlig i Norge. Mesteparten av dette er til byggisolasjon og teknisk emballasje for hvite- og brunevarer, samt VVS. Ca. 1&nbsp;700 tonn av det årlige forbruket går til fiskekasser.

## Se også
* Styrofoam

## Referanser
Hans-Peter Lindstrøm

**Hans-Peter Lindstrøm** (født 1973), også kjent under artistnavnene **Lindstrøm** og **slowSupreme**, er en norsk DJ, musiker og produsent innen house- og annen elektronisk dansemusikk. Han etablerte plateselskapet Feedelity i 2002. Han har hyppig samarbeidet med medprodusent Prins Thomas som sammen utgjør musikkgruppa Lindstrøm & Prins Thomas. Sammen med Prins Thomas og Todd Terje har Lindstrøm vært sentral på den norske «Oslo-disco»-scenen.

Han omtales som «faderen i den skandinaviske space disco-treenighet», Hans største hit «I Feel Space» fra 2005 beskrives som «selve symbolet på space disco».

Han har gitt ut åtte album, en 20-talls EP-er med egen musikk, om lag like mange remikser og bidratt på over 30 internasjonale og nasjonale samleplater med elektronisk musikk. De fleste av sine egne utgivelser er gitt ut på plateselskapet Feedelity Recordings. Han har også gitt ut tre album sammen med Prins Thomas under navnet Lindstrøm & Prins Thomas.

Han har vunnet Spellemannprisen fire ganger i klassen elektronika/elektronisk musikk: i 2006 for albumet *It's a Feedelity Affair*, i 2008 for albumet *[[Where You Go I Go Too]]*, i 2010 for albumet *Real Life Is No Cool* sammen med Christabelle og i 2012 for albumet *Smalhans*. Han har også vært nominert for albumet *Six Cups of Rebel* samme år som han vant med *Smalhans*, for *Runddans* sammen med Todd Rundgren og Emil Nikolaisen i 2015 og for *It's Alright Between Us as ut is* i 2017. Han har dessuten vært nominert til Statoil-stipendet i 2009 og Nordic Music Prize for *Smalhans* i 2012.

## Diskografi
**Album:**
* *Music Under Pressure* (Jazid Collective, 2002) som slowSupreme
* *It's a Feedelity Affair* (Feedelity / Smalltown Supersound, 2006) 
* *[[Where You Go I Go Too]]* (Feedelity / Smalltown Supersound, 2008) 
* *Real Life Is No Cool* (Smalltown Supersound / Voices Music & Entertainment, 2010) som Lindstrøm og Christabelle
* *Six Cups of Rebel* (Smalltown Supersound / Feedelity, 2012) 
* *Smalhans* (Smalltown Supersound / Feedelity, 2012) 
* *Runddans* (Smalltown Supersound, 2015) med Todd Rundgren og Emil Nikolaisen
* *It's Alright Between Us as ut is* (Smalltown Supersound, 2017)
* *On A Clear Day I Can See You Forever* (Smalltown Supersound / Feedelity, 2019)
* *Live At Henie Onstad Kunstsenter* (Smalltown Supersound / Feedelity, 2020)
* *Everyone Else is a Stranger* (Smalltown Supersound / Feedelity, 2023)

**Singler og EP-er (utvalg):** 
* «Flesh»/«Greneada» (Jazid Collective, 2000) som slowSupreme
* «Green Tea» (Jazid Collective, 2001) som slowSupreme
* *Untitled EP* (Feedelity, 2003) 
* *Plague The Kid* (Bear Entertainment, 2004)
* «I Feel Space» (Smalltown Supersound / Feedelity, 2005) 
* *Plague The Kid 2* (Bear Entertainment, 2005)
* «Another Station» (Smalltown Supersound / Feedelity, 2006) 
* *Leftovers EP* (Smalltown Supersound, 2009) 
* «Baby Can't Stop» (Smalltown Supersound, 2010) som Lindstrøm og Christabelle
* «Rà-Àkõ-St» / «Ęg-Gęd-Ōsis» (Extended Edits)'' (Smalltown Supersound / Feedelity, 2012)

## Priser og nominasjoner

## Referanser


## Eksterne lenker
* 
* 
* 
*  Biografi fra Norsk pop- og rockleksikon
*  Lindstrøm hos Smalltown Supersound
Palau Blaugrana

**Palau Blaugrana** (*palau* betyr «palass», *blaugrana* betyr «blå og dyp rød») er en idrettshall i Barcelona i Catalonia. Den tilhører idrettsklubben FC Barcelona. Hallen har en kapasitet på 8&nbsp;250 tilskuere, og er hjemmebanen til klubbens basketball-, håndball-, rullehockey- og futsallag.

Palau Blaugrana ble bygd i 1971, og hadde en kapasitet på 5&nbsp;696 tilskuere helt til den ble ombygd og utvidet i 1994. Den ligger mellom fotballstadionene Camp Nou og Mini Estadi.

## Eksterne lenker
* Palau Blaugrana hos fcbarcelona.com
Montmeló

**Montmeló** er en spansk kommune i provinsen Barcelona, i Catalonia. Den ligger 20 km nord for hovedstaden, langs elva Besòs i comarca Vallès Occidental. Det var tidligere en landbrukskommune, men industrien har nå tatt over.

I Montmeló ligger Circuit de Catalunya, som brukes under blant annet Spania Grand Prix i Formel 1.

## Referanser


## Eksterne lenker
*
Circuit de Barcelona-Catalunya

**Circuit de Barcelona-Catalunya** (frem til 2013: *Circuit de Catalunya*) er en racerbane i Montmeló, nord for Barcelona i Catalonia, Spania. Her arrangeres Spania Grand Prix i Formel 1 og Catalunya Grand Prix for motorsykler hvert år. Bane har både lange strekninger og varierte svinger, og kan betegnes som en allroundbane. Derfor er den også en av idrettenes viktigste baner for testing.

Banen ble bygd i 1991.
## Eksterne lenker
*
Joventut Badalona

**Club Joventut Badalona** er en spansk basketballklubb fra Badalona i Catalonia. Blant tilhengerne er den kjent under navnet *La Penya* (Klubben). Den ble grunnlagt i 1930, og er en av tre klubber som aldri har rykka ned fra den spanske toppdivisjonen. De to andre er Real Madrid og CB Estudiantes. I 1994 ble de europamestere.

## Eksterne lenker
*
Ringøgler

* Gerrosaurinae
** *[[Cordylosaurus]]*
** *[[Gerrhosaurus]]*
** *[[Tetradactylus]]*
* Zonosaurinae
** *[[Tracheloptychus]]*
** *[[Zonosaurus]]*

**Ringøgler** eller **plateøgler** er en familie øgler som bare finnes i Afrika sør for Sahara, og på Madagaskar. De er nært beslektet med belteøglene, og blir ofte regnet til den familien. Ringøglene har firkantede plateaktige skjell som er ordnet i ringer på tvers av kroppens lengderetning (derav navnene), og de har aldri så mange pigger som belteøglene.
 
Disse øglene lever i mange forskjellige habitater som sandområder, grasmark, regnskog, eller på mer åpne steder. Mange arter har et gravende levevis. *Zonosaurus maximus* er delvis akvatisk, og flykter fra fare ved å hoppe ut i vannet. 

## Eksterne lenker
* 

* The Reptile Database - Gerrhosauridae
Hege Tunaal

**Hege Tunaal** (født 17. juni 1948 i Bærum) er en norsk musiker (sang og gitar), revyskuespiller og sangpedagog.

## Biografi
Hun startet karrieren først innen skoleoperetter og siden som visesanger, begge deler i samarbeid med Lars Klevstrand. Sammen ga de ut albumet *Dobbeltportrett* i 1969, et album som hovedsakelig bestod av musikk av Geirr Tveitt og tekster av Herman Wildenvey. Senere har hun gitt ut totalt ti album hvor hun har tolket viser av ulike komponister som Hartvig Kiran, Violeta Parra, Mikis Theodorakis, Bertolt Brecht og Ketil Bjørnstad. Hun har senere samarbeidet med Klevstrand ved flere anledninger, blant annet på dobbeltalbumet *Hartvig Kirans viser – Historia om Ola Skutvik & Mariann* hvor også Ålesund Kammerensemble bidro og Henning Sommerro produserte. For albumet fikk de Spellemannprisen 1983 i klassen visesang.  I 2003 ga Tunaal ut albumet *Ildluer* som var hennes første album med kun egne sanger. Samme år mottok hun Gammleng-prisen i viseklassen. I 2017 ga hun etter 14 år ut albumet *Annen Hvert Sekund ... Kvinneskjebner* der søkelyset blir satt på overgrep mot jenter med hovedvekt på barnebruder.

Tunaal studerte piano, gitar og sang ved Norges musikkhøgskole (som da het Musikkonservatoriet), og var en av de første som tok sangpedagogisk eksamen ved denne utdanningsinstitusjonen. Hun tilbragte senere flere år i Stockholm, der hun var elev av sangpedagogen Torstein Föllinger.

Hun underviste i sang ved Statens teaterhøgskole i 37 år.

## Diskografi
* *Dobbeltportrett* (Nor-Disc, 1969) med Lars Klevstrand
* *Olje, Brød Og Vin* (Polydor, 1972)
* *... Vide Med Vind* (Polydor, 1974)  viser av Hartvig Kiran
* *Roser Og Tistler* (Polydor, 1975)
* *Aramsasa* (Flower, 1978)
* *Yada* (Triola, 1980) med Lakis Karnezis
* *Hartvig Kirans Viser – Historia Om Ola Skutvik & Mariann – Del I og II* (Art-O, 1983) med Lars Klevstrand og Ålesund Kammerensemble – dobbelt LP – gitt ut som en CD i 1998
* *Epitafios* (På Norsk, 1983)
* *Under Sol Som Brenn Og Brenn* (Heilo/Sidespor, 1988)
* *Ildfluer* (Pan, 2003)
* *Annen Hvert Sekund ... Kvinneskjebner* (Grappa, 2017)

## Referanserer


## Eksterne lenker
* Biografi fra Norsk pop- og rockleksikon
VM i svømmesport 2003

**VM i svømming 2003** ble arrangert i Barcelona, Catalonia, Spania fra 12. juli til 27. juli. Konkurransene ble avholdt i Palau Sant Jordi, Piscinas Bernat Picornell, Piscina Municipal de Montjuïc, Club de Natación de Barcelona og i havet utenfor Barcelonas strender for svømming i åpent hav.

## Resultater
### Menn
#### Stuping

#### Svømming på åpent hav

#### Svømming

#### Vannpolo

### Kvinner
#### Stuping

#### Svømming på åpent hav

#### Svømming

#### Synkronsvømming

#### Vannpolo

## Medaljeoversikt

## Eksterne lenker
* FINAs offisielle hjemmeside
* Resultater hos Swim Rankings
The Chicks

**The Chicks**, tidligere **Dixie Chicks**, er en pop-/countrytrio fra Texas, USA. Gruppa ble dannet som en bluegrass-kvartett i 1989 i Dallas av Laura Lynch, Robin Lynn Macy og søstrene Emily og Martie Erwin. Etter utskiftinger har bandet bestått av søstrene (som i mellomtiden har giftet seg og skiftet etternavn) og Natalie Maines. Med denne besetningen er det blitt det mestselgende kvinnelige band gjennom tidene uavhengig av sjanger. I mai 2008 hadde de solgt over 30 millioner musikkalbum. Dixie Chicks fikk 5 Grammy i 2007, inkludert «årets album» for *Taking the Long Way* (2006), og sangen «Not Ready to Make Nice» fra samme album fikk tre av Grammy-ene, blant annet «årets sang».

Våren 2014 la Dixie Chicks ut på en verdensturné, hvor også Norge stod på besøkslisten.

## Politisk engasjement
10. mars 2003, ti dager før invasjonen av Irak, og mens oppslutningen om planer fra Det hvite hus var på det største i den amerikanske befolkningen, kom de med kraftig kritikk av president George W. Bush. Natalie sa under en konsert i London:  Dette førte til massiv boikott av Dixie Chicks på amerikanske radiostasjoner og flere drapstrusler mot Natalie. Dette førte til at bandet la om stilen fra ren country til mer pop. Etterhvert som  presidentens oppslutning gikk ned, har Dixie Chicks' popularitet i USA gått opp igjen. Den Grammy-vinnende sangen «Not Ready to Make Nice» handler om boikotten og ytringsfrihet. Sangen er den som har nådd høyest på Billboard Hot 100 av alle bandets sanger, med fjerdeplass.

25. juni 2020 skiftet bandet navn til The Chicks, og droppet derved begrepet «Dixie», som er en kortform for de amerikanske sydstatene, iblant også for den underliggende rasismen som forbindes med denne landsdelen. Samtidig utga trioen låten «March March» til støtte for Black Lives Matter-bevegelsen.

## Medlemmer
* Emily Robison: Banjo, dobro, trekkspill, gitar, lapsteel, sitar, vokal.
* Martie Maguire: Fiolin, bratsj, mandolin, vokal.
* Natalie Maines: Vokal, omnichord,  gitar.

## Diskografi
* *Thank Heavens for Dale Evans* (1990) 
* *Little Ol' Cowgirl* (1992) 
* *Shouldn't a Told You That* (1993) 
* *Wide Open Spaces* (1998) 
* *Fly* (1999)
* *Home* (2002)
* *Top of the World Tour: Live* (2003)
* *Taking the Long Way* (2006) 

## Referanser


## Eksterne lenker
* 
* 
* 
* Not Ready to Make Nice musikkvideo  YouTube
* Dixie Chicks på Grammy 2007 utdelingen YouTube
.hn

**.hn** er Honduras' nasjonale toppnivådomene (ccTLD) for Internett. 

Domenet blir en del brukt av nettsteder basert i Honduras. Registrering av domenenavn skjer direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .hn whois informasjon 
* .hn domenets registreringsnettsted
* .hn Engelsk søknadsskjema
Plaça d’Espanya

**Plaça d'Espanya** (eller **Plaça Espanya**) er en plass i Barcelona, Spania, som ligger ved foten av Montjuïc. Den var sentrum for Verdensutstillinga i 1929, og det var på grunn av denne utstillinga at området ble bygd ut. Utbygginga begynte i 1908, og var ferdig det året som verdensutstillinga ble holdt.

På midten av plassen er det en fontene utforma av Josep María Jujol, en av Antoni Gaudís læregutter. Fontena har tre bronseskulpturer som symboliserer handel, industri og sjøfart. Til verdensutstillinga ble det også bygd to venetianske tårn, som skulle ligne klokketårnet på Markusplassen i Venezia. De står på hver side av avenyen María Cristina, og fungerer som en inngangsport til Palau Nacional, den majestetiske bygninga som huser Museu Nacional d'Art de Catalunya (Catalonias Nasjonale Kunstmuseum). I sommermånedene er det lyd- og lysshow med fontenene ved plassen. Ved plassen ligger også Fira de Barcelona, som er et stort messeområde, og tyrefektingsarenaen Las Arenas, som ble åpna i 1900, men som har vært stengt siden 1970-tallet.

## Transport
Plaça d'Espanya er også et viktig transportknutepunkt som binder sammen de fleste delene av det urbane området.

### Metro
*Espanya (L1, L3, L8)

### Buss
*Linje 9 Pl. Catalunya – Pg. Zona Franca
*Linje 13 Mercat de St. Antoni – Can Clos
*Linje 23 Pl. Espanya – Parc Logístic
*Linje 27 Pl. Espanya – Roquetes
*Linje 30 Pl. Espanya – Sarrià
*Linje 37 Hospital Cínic – Zona Franca
*Linje 46 Pl. Espanya – Aeroport
*Linje 50 Montjuïc – Trinitat Nova
*Linje 56 Collblanc – Besòs / Verneda
*Linje 57 Barcelona (Pg. Marítim) – Cornellà (Estació busos)
*Linje 61 Poble Sec – Parc de Montjuïc
*Linje 68 Poble Sec – Parc de Montjuïc
*Linje 79 Pl. Espanya – Av. Carrilet
*Linje 80 Barcelona (Pl. Espanya) – Gavà (Av. Joan Carles II)
*Linje 81 Barcelona (Pl. Espanya) – Gavà (Av. Joan Carles II)
*Linje 91 Rambles – Bordeta
*Linje 153 Barcelona – Cornellà
*Linje 157 Pg. Marítm – Sant Joan Despí
*Linje 193 Pl. Espanya – C. Montjuïc

### Nattbuss
*Linje N0 Pl. Portal de la Pau – Pl. Portal de la Pau
*Linje N1 Zona Franca (Mercabarna) – Pl. Catalunya – Roquetes (Aiguablava)
*Linje N2 Hospitalet (Av. Carrilet) – Badalona (Via Augusta)
*Linje N14 Barcelona (Rda. Universitat) – Castelldefels (Centre Vila)
*Linje N15 Barcelona (Pl. Portal de la Pau) – Sant Joan Despí (Rbla. Josep Maria Jujol)
*Linje N16 Barcelona (Rda. Universitat) – Castelldefels (Bellamar)
*Linje N17 Pl. Catalunya – Aeroport

### Tog
#### [[Ferrocarrils de la Generalitat de Catalunya]]

*R5 Manresa-Baixador
*R6 Igualada
*S33 Can Ros
*S4 Olesa de Montserrat
*S7 El Palau
*S8 Martorell-Enllaç
Fionnuala Sherry

**Fionnuala Sherry** (født 20. september 1962) er en irsk fiolinist. Hun utgjør den kvinnelige delen av den keltisk-inspirerte gruppen Secret Garden, som vant Eurovision Song Contest 1995 med den hovedsakelig instrumentale sangen «Nocturne».

## Soloalbum
* *[[Songs From Before]]* (2010)
## Eksterne lenker
* 
* 
*
.sz

**.sz** er Eswatinis nasjonale toppnivådomene (ccTLD) for Internett. Det administreres av Swaziland ISP Association ("SISPA").

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sz whois informasjon 
* Registreringsnettsted for .sz domenet
Kari Nordheim-Larsen

**Kari Nordheim-Larsen** (født 23. juni 1948 i Nome i Telemark) er norsk politiker (Ap) og tidligere fylkesmann i Telemark.

Kari Nordheim-Larsen var blant annet fylkesvaraordfører i Telemark fra 1984 til 1990. De neste to årene var hun regionsekretær for Arbeiderpartiet, hun var bistandsminister fra 1992 til 1997 i Gro Harlem Brundtlands tredje regjering og Thorbjørn Jaglands regjering, samt barne- og familieminister i fire måneder 24. desember 1993 – 5. april 1994 (konstituert i Grete Bergets fødselspermisjon).

Fra 1998 til 2002 var hun leder av FNs utviklingsprogram i Laos og fra 2004 rådmann i Hol kommune i Buskerud 2004–2006. Hun var fylkesmann i Telemark 2006–2018. Hun gikk av med pensjon i 2018.

Kari Nordheim-Larsen er utdannet adjunkt fra Telemark Lærerhøgskole. Hun har undervisningserfaring fra grunnskolen og voksenopplæring.

## Referanser


## Eksterne lenker
*
Gravitation (manga)

**Gravitation** (グラビテーション Gurabitēshon) er en japansk tegneserie, *[[manga]]*, skrevet av Maki Murakami. Den har blitt videreført som tegnefilm, *[[anime]]*, produsert av Bob Shirohata.

Historien handler om den unge gutten Shuichi som har et band med bestevennen Hiro. De får en spillejobb og alt går bra inntil en komplett fremmed mann kritiserer Shuichis sangtekster. Shuichi blir nedbrutt og klarer deretter ikke skrive noe som helst. Han er helt oppsatt på denne fremmede, forfatteren Eiri Yuki, og finner til slutt ut at han er forelsket i ham. Han oppsøker Eiri og de innleder et slags forhold der Shuichi ikke klarer seg uten Eiri, og Eiri helst skulle blitt kvitt Shuichi.

Samtidig blir bandet til Shuichi og Hiro mer populært og de får kontrakt med et plateselskap. Tilfeldigvis kjenner både Eiri, manageren deres, Eiris søster og Shuichis store forbilde hverandre, og det blir et eneste stort sammensurium når Shuichi ikke klarer å synge når han og Eiri krangler, Eiri begynner å bli mer avhengig av Shuichi, og bandet blir mer og mer kjent.
Absolution

***Absolution*** er bandet Muse sitt tredje studioalbum, utgitt i 2003. Sangene «Time Is Running Out», «Sing For Absolution», «Stockholm Syndrome», «Hysteria» og «Butterflies and Hurricanes» ble gitt ut som singler.

## Sporliste
Alle spor er skrevet av Muse med mindre noe annet er nevnt.
#«Intro» – 0:22
#«Apocalypse Please» – 4:12
#«Time Is Running Out» – 3:56
#«Sing for Absolution» – 4:54
#«Stockholm Syndrome» – 4:58
#«Falling Away with You» – 4:40
#«Interlude» – 0:37
#«Hysteria» (Bellamy/Wolstenholme) – 3:47
#«Blackout» – 4:22
#«Butterflies and Hurricanes» – 5:01
#«The Small Print» – 3:28
#«Endlessly» – 3:49
#«Thoughts of a Dying Atheist» – 3:11
#«Ruled by Secrecy» – 4:54

## Eksterne lenker
*
.md

**.md** er Moldovas nasjonale toppnivådomene (ccTLD) for Internett.

## Registrering
Registrering foretas direkte på andre nivå.

## .md som medisinsk domene
**.md** har blitt markedsført som et internettdomene for legestanden, og markedførerne hevder at det er det eneste slike domenet. Mange uavhengige leger, legeforeninger, pasientorganisasjoner, legemiddelselskaper og medisinske institusjoner bruker **.md** domenet til sin nettadresse.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .md whois informasjon 
* Registrering for .md domenet
Ingen vinner frem til den evige ro

**«Ingen vinner frem till den evige ro»** er en salme av Lars Linderot fra 1798. 

## Svensk historie
Den kom først på trykk i et trykk som kom ut i Karlskrona samme år med tittelen *Fem andeliga Wisor*. I Linderots sangbok *Andeliga Sångar och Tillfällighet-Verser* fra 1815 heter den *Sång om eldigt bemödande att vinna evig sällhet*. Sangen har fem vers opprinnelig og er inspirert av Jesu ord i Lukas 13,24: *Strid for å komme inn gjennom den trange dør!*. Nåværende oversettelse lyder: *«Kjemp for å komme inn gjennom den trange dør!»* 

## Norsk historie
På norsk synges salmen, som står med tre vers på nr. 113 i Norsk Salmebok, med en folketone fra Hallingdal. Den ble oversatt til norsk av Gustav Jensen i 1914, men var før det kjent i en oversettelse av Jens Monsen fra 1850. 

## Diskografi
*Sigvart Dagsland: Spor 2 på platen *[[Det er makt i de foldede hender (album)|Det er makt i de foldede hender]]*
*Berit Opheim: Spor 5 på platen *den blide sol*
*Knut Reiersrud & Iver Kleive: Spor 7 på platen *Blå Koral*
*Eilif Gundersen: Spor 23 på platen *Sådagen*
*Sissel Kyrkjebø: Spor 7 på Into Paradise (2005)
*Kirsten Flagstad: Finnes på flere utgivelser, m.a. *Hymns*
*Susanne Sundfør: Spor 10 på platen *[[Sorgen og gleden – H.K.H. Kronprinsesse Mette-Marits utvalgte salmer]]*
Knockmealdown

**Knockmealdown** (irsk: *Cnoc Mhaoldomhnaigh*) er den høyeste toppen av Knockmealdownfjellene, som ligger på grensen mellom grevskapene Tipperary og Waterford.

## Geografi

Den største fjelltoppen, Knockmealdown med 794,4 meter over havet, er en del av fjellkjeden av sammen navn, Knockmealdownfjellene. Selv toppen ligger i grevskapet Waterford og er det høyeste punktet i dette grevskapet. Imidlertid, ettersom grensen mellom grevskapene generelt følger topplinjen, er hovedtoppene faktisk i både grevskapet Tipperary og grevskapet Waterford.

## Navn
Knockmealdown er den anglifiserte formen av et eldre irsk navn. Det opprinnelige irske navnet antas å være *Cnoc Mhaoldomhnaigh*, som betyr «Muldowneys’ ås». Det har også blitt foreslått at det kan være avledet fra *Cnoc Maol Donn*, i betydningen «skallet brun ås». I 1654 ble navnet registrert som *Knockmealdowny*, noe som indikerer at det var en ekstra stavelse på slutten.

## Fjellvandring
Toppen er lett tilgjengelig fra vest, via en møteplass med utsikt over Bay Lough på Vee Gap (regionsveien R668). Dette innebærer først å bestige Sugarloaf Hill. Den kan også bestiges ved å følge Glannandareebekken fra parkeringsplassen på punktet der R668- og R669-veiene møtes.

## Referanser


## Eksterne lenker
*
Christine Aspelund

**Christine Aspelund** (født 1966) er en norsk billedhugger. Hun ble i 2000 tildelt Sunnivastipendet for et prosjekt om utsmykking av Iladalen kirke. Fra 2014 styreleder Norsk Billedhoggerforening.

## Hovedverker
* *Liggende mann, Oslo Met, Andrea Arntzens hus* (2002)
* *Redemptor Gentium*, Iladalen kirke (2004)
* *Grisehodetroll,* Peer Gynt-parken på Løren, Oslo(2007) 
* *Kvinnetorso* (2012)
* *Liggende kvinne* (2014)
* Grevlinghi, Voksen skole, Oslo (2017)
* *Urtidshval, Ola Narr, Oslo* (2021)
* Liggende kamel, Torbjørn Egners plass (2024)
* Anna Rogstad, Eidsvolls plass (2025)

## Eksterne lenker
* Tildeling av Sunnivastipendet
Magikarp

**Magikarp** er en av de første pokémonene som kom ut (første generasjon). Det er en vann-pokémon som er lett å fange, og den finnes de fleste steder der det er vann, i både hav og innsjøer. Av utseende kan den minne ganske mye om en fisk. Magikarp er en av de aller svakeste pokémonene. Den klarer ikke å svømme mot selv svake strømmer i vannet, og kan lett skylles vekk. Magikarp plasker og spretter rundt av ukjente grunner, noe som gjør det enkelt for rov-pokémon, som Pidgeotto, å fange den. Men selv om den kan være svak i kamp, er den ikke svak på alle områder. Den kan leve overalt, uansett hvor forurenset vannet er.

En gang ble det sagt at Magikarp var en av de sterkeste pokémon som fantes i forhistorisk tid.

Magikarp kan lære seg fire angrep på spillene: Splash, Tackle, Flail og Bounce. Bounce kan den kun lære gjennom ''Pokémon Platinum''.

Det er laget et videospill for Android og iOS om Magikarp kalt *[[Pokémon: Magikarp Jump]]* hvor man skal trene opp Magikarp for å hoppe høyest mulig.

## Eksterne lenker
*
Bonded by Blood

***Bonded by Blood*** er debutalbumet til det amerikanske thrash metal-bandet Exodus, og ble utgitt i 1985.

## Sporliste
#«Bonded by Blood» – 3:47
#«Exodus» – 4:08
#«And Then There Were None» – 4:08
#«A Lesson in Violence» – 3:49
#«Metal Command» – 4:16
#«Piranha» – 3:50
#«No Love» – 5:11
#«Deliver Us to Evil» – 7:10
#«Strike of the Beast» – 3:56

## Eksterne lenker
*
Victoria Perskaya

**Victoria Perskaya** (født Poltava, Ukraina, senere bosatt Tyskland) er en ukrainsk sangerinne. Hun er 
kjent for sin særegne stemme og sitt rike uttrykk. Repertoaret omfatter ukrainske og russiske folkesanger, sigøynersanger og nostalgi.  

Perskaya har hatt flere turnéer og enkeltopptredener i Norge med Per Karang og orkesteret Sturm und Drang. 

## Diskografi
**Taina* («Hemmelighet»)

## Eksterne lenker
* 
* https://web.archive.org/web/20070930120852/http://www.dierussenkommen.de/4559/47943.html
Dagens Medisin

***Dagens Medisin*** er en nyhetsavis og et fagblad for helsepersonell og andre ansatte innen helsesektoren. Avisen eies og utgis av Bonnier. Avisen ble etablert i 1998 og kommer ut seksten ganger årlig med nyheter om økonomi, politikk, organisasjon, medisin, forskning, IKT, litteratur og personalia.

Avisen finnes både i papir- og internettutgave. Den viktigste målgruppen er leger, farmasøyter, sykepleiere, politikere og andre beslutningstakere i helsesektoren.

Per første halvår 2022 ble avisen distribuert i et opplag på  til leger, sykehus og institusjoner i Norge og kan derfor trykke annonser for reseptbelagte legemidler.

Publikasjonen har søsteraviser i Sverige, Danmark, Finland og Polen.

## Referanser


## Eksterne lenker
*
Bog of Allen

**Bog of Allen** (irsk: *Móin Alúine*) er en stor område med nedbørsmyr sentralt på øya Irland, mellom elvene Liffey og Shannon. Myrområdet utgjør 958&nbsp;km², og strekker seg inn i grevskapene Offaly, Kildare, Laois og Westmeath i Irland. De store kanalene Grand Canal og Royal Canal går gjennom området Bog of Allen.

Gjennom historien har folk i Irland skåret torv fra myrene og brukte den til å koke og steke mat og varme opp boliger. Torv («brunt gull», som det tidvis kalles) høstes mekanisk i stor skala av Bord na Móna, et statseide industriselskap  for torvproduksjon. Området har milevis med smalsporede industrielle jernbaner for transport av torv til prosessanlegg og torvdrevne kraftverk. I tillegg brukes skjæredelene som areal for beite.

## Naturvern
The Irish Peatland Conservation Council beskriver myren som «et viktig område av torvmark, like mye en del av irsk naturarv som *[[Kellsboken]]*.» Myrområdene er i sterkt redusert etter århundrer med industriell utnyttelse og nylige inngrep fra urban utvikling. Utnytting av torvmarker for drivstoff har pågått i Irland i 400 år. I dag har tradisjonell torvskjæring, mekanisk torvskjæring og industriell torvutvinning stått for et svimlende tap på 47 % av det opprinnelige torvarealet i Irland. Dette representerer over en halv million hektar land.

## Arkeologisk betydning

Torvområdene i Bog of Allen inneholder en verdifull del av den arkeologiske registreringen. På grunn av de særskilte bevaringsforholdene innenfor torv, blir mange artefakter som normalt ikke ville ha overlevd likevel blitt bevart; blant disse er det trekonstruksjoner og andre lignende gjenstander. I mange deler av Bog of Allen har industriell utfresing av torv avdekket arkeologiske levninger. Slike særegne levninger er gangveier bygd av tømmer og planker fra jernalderen og varte inn i middelalderen som tillot mennesker og dyr å krysse de vidstrakte områdene med torvmark, noe som kan gi et innblikk i økonomien og levemåten til samfunnene som fantes rundt myren. Bevaringsforholdene i myrer bevarer også en rekke forhistoriske miljøbevis som pollen, plante-DNA og plantemakrofossiler som ofte studeres sammen med arkeologiske bevis for å informere om miljøet på og rundt myren.

## Referanser


## Eksterne lenker
*  Irish Peatland Conservation Council Irlands råd for bevaring av torvlandsskap
* «The Hill of Allen», *Ian Middleton*
Magne Henriksen (musiker)

**Magne Henrik Henriksen** (1945–2021) var en norsk musiker, kjent som trekkspiller og vibrafonist. 

Han var leder av Magne Henriksens kor og orkester, og musiker i orkestrene Sturm und Drang, Gypsy Stars of Grünerløkka og Café Zigan. Han var tidligere musiker i dansebandene Bent Sølves, Terje Fjærns Orkester og Terje Dyruds Orkester. Han har medvirket på flere plateinnspillinger, også med Kristian Bergheims Quintet.

Han medvirket på vibrafon i bandet M. Omar' Swing Messengers.

I 1999 ble han tildelt Statens garantiinntekt for kunstnere.

## Diskografi
* *[[Never Olds (Roy Hansens Kvartett med Magne Henriksen-album)|Never Olds]]* (1976), med Roy Hansens Kvartett
### Bent Sølves
* *Casatschok/Toi Toi Toi* (1969)
### Kristian Bergheims Quintet
* *[[Live at Malla]]* (1977)
### Sturm und Drang
* *[[A Gypsy Rhapsody (Sturm und Drang-album)|A Gypsy Rhapsody]]* (1996)
* *[[Famous Gypsy Tunes]]* (1998)
* *[[Nordisk rapsodi]]* (1999)
* *[[Klezmer! (album)|Klezmer!]]* (2004)
*TangOdessa (2014)
### Deltar på
* Treff-serien: *[[Treff]]* (1971)
* Treff-serien: *[[Treff 2]]* (1971)
* Terje Fjærns orkester: *[[Sommer (Terje Fjærns orkester-album)|Sommer]]* (1973)
* Guggen Tøraasen: *Day O* (1974)
* Guggen Tøraasen: *[[Blomster og bananer &ndash; Guggen's 1.]]* (1974)
* Ole Paus: *[[Kjellersanger]]* (1979)
* Trulte Heide Steen & Dag Åkeson Moe: *[[Smålåtfolket]]* (1979)
* Jens Book-Jenssen: *[[Under den hvite bro (album)|Under den hvite bro]]* (1980)
* Elisabeth Grannemann: *[[Lykkehjulet (album)|Lykkehjulet]]* (1980)
* Ole Paus: *[[Seks sider av Ole Paus]]* (1982)
* Vidar Lønn-Arnesen: *[[Bom falleri]]* (1983)
* Rannie Rommen & Terje Dyruds orkester: *[[Contraster (album)|Contraster]]* (1986)
* Jon Eikemo: *[[Jakob Sande & Jon Eikemo &ndash; trur eg...........]]* (1991)
* Alf Prøysen: *[[Alf Prøysens klimpre-klonken]]* (1993)
* Ole Paus: *[[Jeg kaller det vakker musikk: Hjemmevant utenfor &ndash; Ca. 40 Beste]]* (1994)
* Dag Frøland: *[[Fra den vakre til den vise]]* (1996)
* Johannes Joner, Kari-Ann Grønsund & Philip A. Kruse: *[[Vinglete viser for barske barn]]* (1997)
* Birger Østbye: *[[Memories of You (Birger Østbye-album)|Memories of You]]* (1997)
* Anne Marie Kvien: *[[Livsglede (Anne Marie Kvien-album)|Livsglede]]* (1998)
* Herman Records: *[[Oslo Jazz Circle 50 år &ndash; Jubileumskonsert 1998 &ndash; Vol. 1]]* (1999)
* Anne Marie Kvien: *[[Lengsel (Anne Marie Kvien-album)|Lengsel]]* (2000)
* Tanabreddens Ungdom: *[[The Best of Buoremusat]]* (2001)
* Norske Trekkspilleres Landsforbund: *[[Årene går &ndash; trekkspillet består]]* (2001)
* Louisiana Jazzband: *[[Louisiana Jazzband &ndash; 20 Years Anniversary]]* (2001)
* Hege Tunaal: *[[Ildfluer (Hege Tunaal-album)|Ildfluer]]* (2003)
* Anne Marie Kvien: *[[Sangen til bygda]]* (2004)
* Valentina: *[[Why Not Me]]* (2007)
* Søren Bøgelund Trio: *[[Cool Sounds (Søren Bøgelund Trio-album)|Cool Sounds]]* (2007)
* Reidar Myhre: *[[Blue Velvet (Reidar Myhre-album)|Blue Velvet]]* (2009)
* Eldar Vågan: *[[Leva livet, som Eldar i en Elvis-film]]* (2012)
* Ole Paus: *[[20 av de beste sangene]]* (2013)

## Referanser
.gm

**.gm** er Gambias nasjonale toppnivådomene (ccTLD) for Internett.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gm whois informasjon 
* .gm domenets registreringsnettsted
Krølle Kro

**Krølle Kro** var et bevertningssted i Uranienborgveien 13, Oslo fra 1953 til 1994. I mange år var «Krølle» både et lokalt stamsted og et samlingssted for kunstnere og studenter. 

Fra høsten 1985 frem til januar 1994 var Krølle Kro kjent for sine onsdagskvelder med sigøynermusikk i regi av Oslo Tangoforening. Mange kjente artister var å høre på disse kveldene: Per Karang, Nils Økland, Pål Thorstensen, Erik Fossum Svendsen, Benone Damian, Stefan Bucur, Roar Engelberg, Per Arntzen, Dag Hagen, Reidar Aarsand, Helge Ellingsen, Mikko Lampila. Orkestrene Gjertruds sigøynerorkester, Sturm und Drang og Primas har alle sitt utspring i musikkmiljøet på Krølle Kro. Fortsatt eksisterer det legendariske «Krøllepianoet», et 6-oktavers piano fra Nordiska Pianofabriken. Pianoet er i Per Karangs eie. 

Et større maleri som allegorisk fremstiller folkelivet på Krølle Kro, dekket i sin tid en stor del av fondveggen. Bildet er utført av Sigrun Glomsås og Solveig Scharffenberg Larsen, og ble senere flyttet til restauranten Justisen i Møllergata.

## Litteratur
* Oslo byleksikon: Uranienborgveien
Control+Alt+Delete

**Control+Alt+Delete** (ofte kortet ned til **Ctrl+Alt+Del**) er en tastekombinasjon på PC som brukes for å starte maskinen på nytt. På nyere Windows operativsystem starter man oppgavevelgeren, eller Windows Security som gir brukeren valget om å avslutte ett eller flere program. Operasjonen vil settes igang ved å trykke ned Delete (Del)-tasten på tastaturet samtidig som Control (Ctrl)-tasten og Alt-tasten holdes nede.

Denne tastekombinasjonen ble innført av David Bradley som jobbet som designer for det opprinnelige PC-konseptet hos IBM. David Bradley designet først Control+Alt+Escape som kombinasjonen som skulle iverksette en slik myk omstart av systemet. Han fant etter hvert ut at Control+Alt+Delete, var en mer egnet kombinasjon. Han mente det var tryggere at en måtte bruke begge hender for å utføre kombinasjonen. Dette reduserte muligheten for å trykke på taste-kombinasjonen ved et uhell, som resulterer i en uønsket omstart.

Selv om Bradley var programmereren som lagde tastatur-snareveien, er det Microsoft (Bill Gates) som har gjort den «kjent».

## I populærkultur
Ctrl+Alt+Del (CAD) er også en spillrelatert online tegneserie, skrevet av Tim Buckley

*[[Ctrl+Alt+Del (radioprogram)|Ctrl+Alt+Del]]* er også Norges eldste radioprogram om videospill som sendes på Studentradion fra Studentersamfundet i Trondhjem.

## Eksterne lenker
* CAD Comic
* ''Ctrl+Alt+Del'' (radioprogram)
Turi F. Lauenborg

**Turi Frantze Lauenborg** (født 1939) er en norsk illustratør. Hun har særlig arbeidet med tegninger og akvareller til barnebøker, blant annet Rune Belsviks bøker om Dustefjerten.

## Illustrasjonsverker (utvalg)

* *Augusta på sommerferie* av Lise Männikö, Gyldendal 1991
* *Den forheksede selen* av Inger Margrethe Gaarder, Cappelen 1993
* *Den hemmelige hemmeligheten*, Torill Brekke, Cappelen 1993

## Referanser


## Eksterne lenker

* ''Turi Frantze Lauenborg''  hos bokillustrasjon.no
Perseus av Makedonia

**Perseus** var konge av Oldtidens Makedonia fra 179-168 f.Kr. Han var sønn av Filip V.

Året før Filip døde, hadde Perseus sørget for at hans romervennlige bror ble drept. Perseus hadde vært sjalu på brorens suksess som ambassadør i Roma, og hadde overbevist faren om at han måtte bli forgiftet som en potensiell usurpator.

Et av Perseus første gjøremål etter å ha entret tronen var å fornye avtalen med Roma. Det var imidlertid andre handlinger fra Perseus side som uroet romerne. For det første begynte Perseus å blande seg inn i affærene til sine nabostater, og for det andre ga hans dynastiske ekteskap grobunn for bekymring i Roma. Like etter gikk Romerne og Perseus i krig, i det som i ettertiden er blitt kalt tredje makedonerkrig (171-168 f.Kr.). Selv om den makedonske kongen hadde suksess en liten periode, endte krigen i nederlag for Perseus, og han måtte overgi seg til den romerske generalen Lucius Aemilius Paullus etter slaget ved Pydna. Antigoniddynastiet ble oppløst og erstattet av fire republikker.

I juni 2005 ble graven til Perseus funnet langs Via Valeria, nær Magliano de' Marsi (L'Aquila), av representanter fra det italienske departementet for kultur og en arkeologisk delegasjon fra Makedonia.

## Referanser


## Eksterne lenker
*
Ivan

:*For den sovjetiske filmen fra 1932, se [[Ivan (film fra 1932)]]

*'Ivan*' er en opprinnelig russisk variant av mannsnavnet [[Johannes (navn)|Johannes]], som betyr «Gud er nådig». 

==Utbredelse==
Ivan er i dag et svært vanlig navn i Russland og flere tidligere Østblokkland.












































































































|}

== Navnedag ==
*Ivan* har [[navnedag]] i flere land, oftest 24. juni. Den norske navnedagen er .


==Kjente personer med navnet==
Personene i listen er ordnet kronologisk etter fødselsår.
* [[Ivan IV av Russland]] (1530–1584), russisk tsar kjent som «Ivan den grusomme»
* [[Ivan Turgenjev]] (1818–1883), russisk forfatter
* [[Ivan Pavlov]] (1849–1936), russisk lege og nobelprisvinner
* [[Ivan Bunin]] (1870–1953), russisk forfatter og nobelprisvinner
* [[Ivan Reitman]] (1946–2022), slovakisk-kanadisk filmregissør
* [[Ivan Lendl]] (født 1960), tsjekkisk tennisspiller
* [[Iván Zamorano]] (født 1967), tidligere chilensk fotballspiller
* [[Iván Campo]] (født 1974), tidligere spansk fotballspiller
* [[Ivan Basso]] (født 1977), italiensk syklist

==Bruk i populærkultur, litteratur o.l.==
* [[Ivan Kupala]], sankthans i Russland, Belarus, Polen og Ukraina
* *Ivans barndom*, sovjetrussisk spillefilm fra 1962
* Ivan Olsen, hovedperson i *Gummi-Tarzan'' av Ole Lund Kirkegaard

## Referanser


## Eksterne lenker
*
Marie Foss

**Marie Foss** (født 14. februar 1907 i Vejle, Danmark, død 26. februar 1993 i Oslo) var musikkpedagog og kordirigent, kjent som leder av NRKs jentekor fra 1947 til 1985.

Hun hadde musikkfaglig utdannelse fra København og hadde arbeidet som sang- og klaverpedagog før hun kom til Norge i 1938 som følge av sitt ekteskap. Hun startet jentekoret i 1947, først til bruk i Barnetimen, men koret fikk etter hvert stor betydning for flere deler av NRKs programtilbud. I 1972 startet hun *Studi0koret* som en videreføring for eldre sanger-jenter. Som eneste kor i verden erobret Studiekoret "*The Silver Bowl*" tre ganger i BBCs internasjonale korkonkurranse *[[Let the Peoples sing]]*; i 1972, 1975 og 1981.

Hun mottok Kongens fortjenstmedalje i gull, Norges Landssangerforbunds *hederstegn i gull*, og Spellemannsjuryens hederspris 1990, det siste sammen med Sølvguttenes leder Torstein Grythe.

## Noter



## Referanser


## Eksterne lenker
*
Anomosetidae

* *Anomoses hylecoetes*

**Anomosetidae** er en familie av primitive sommerfugler som bare omfatter én kjent art, *Anomoses hylecoetes*, som lever i Queensland og New South Wales i Australia. Den hører til overfamilien rotetere (Hepialoidea).

## Utseende
En liten, brunspraglete møll. For- og bakvingene er nokså like på form, bakvingene er litt smalere og spissere. Antennene er omtrent dobbelt så lange som hodets bredde og trådformede. Forvingen er spraglet i brunt og metallisk, bakvingen er ensfarget grålig. I motsetning til den nært beslektede familien rotetere (Hepialidae) er bakkroppen liten og slank.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Underordena Exoporia
******* Overfamilien Rotetere, Hepialoidea
******** Familien **Anomosetidae** Turner, 1922  – bare én art
********* *Anomoses hylecoetes* Turner, 1916

## Eksterne lenker
* 
* *Anomoses hylecoetes* : https://web.archive.org/web/20160305045554/http://www1.ala.org.au/gallery2/d/36735-2/Anomoses%20hylecoetes%20Turner_%201916.jpg
Analog

**Analog** brukes av:

* Analog informasjon, kvantitativ variabel som kan endres langs en trinnløs skala
** Analog regnemaskin
** Analogt bakkenett
* Analog (programvare), web-analyseverktøy
* Analog ost, ostesubstitutt

## Se også
* Analogi (peker)
* Digital informasjon, informasjon hvor data er lagret som diskrete verdier
Neotheoridae

* *Neotheora chiloides*

**Neotheoridae** er en primitive gruppe sommerfugler som bare er kjent fra et enkelt eksemplar, en hunn som ble funnet i Mato Grosso i Brasil. Den ble beskrevet av Niels P. Kristensen i 1978 som *Neotheora chiloides*. Ingenting er kjent om biologien.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Underordena Exoporia
******* Overfamilien Rotetere, Hepialoidea
******** Familien **Neotheoridae** Kristensen, 1978
********* *Neotheora chiloides* Kristensen, 1978

## Eksterne lenker
*
Wang Yangming

**Wang Yangming** (kinesisk: 王陽明, pinyin: *Wáng Yángmíng*; født 1472 i Yuyao ved Ningbo i Zhejiang i Kina, død 1529), også kalt *Wang Shouren*, var en filosof, mandarin, kalliograf og general i Ming-dynastiets Kina. Han regnes som en av neokonfucianismens mest ledende filosofer, nesten på høyde med Zhu Xi (1130–1200) fra Song-dynastiets tider. 

Han forkastet Zhu Xis rasjonalistiske dualisme og forfektet det syn at menneskets erkjennelse av god og ondt og dermed av sin egen natur (av sin *[[Lǐ (neokonfucianisme)|lǐ]]*) var en medfødt egenskap slik at den ble klart for mennesket som ved spontan inngivelse. Denne skoleretning innen neokonfucianismen er blitt gitt merkelappen *den idealistiske skole* eller *[[yangmingisme]]n* (i motsetning til *den rasjonalistiske skole*).

Wang Yangmings tenkning om spontan inngivelse, eller medfødt viten, skulle påvirke japanske filosofer som Motoori Norinaga og samuraietikken.

I tett tilknytning til tanken om medfødt viten stod Wangs innstillng til handlinger. Innsikt i det gode skulle naturlig føre til god handling. Som eksempel anførte han barnlig pietet: Et barns hedring av foreldrene er ikke avhengig av hva foreldrene gjør eller av deres egenskaper, men er allerede nedlagt i menneskets hjerte og trenger seg derfor frem til virkeliggjørelse. 

## Verker
*Wing-tsit Chan (translated, with notes): *Instructions For Practical Living and Other Neo-Confucian Writings by Wang Yang-Ming*. Columbia University Press, 1963.

## Referanser


## Litteratur
* Antonio S. Cua: *The Unity of Knowledge and Action: A Study in Wang Yang-ming's Moral Psychology*. University of Hawaii Press, 1982. ISBN 0-8248-0786-3.
*Chan Wing-tsit (translated and compiled). *A Source Book in Chinese Philosophy*. Princeton, NJ: Princeton University Press, 1963.
*Donald G. Gillin: *Warlord: Yen Hsi-shan in Shansi Province 1911-1949*. Princeton, New Jersey: Princeton University Press. 1967. ISBN 66-14308
*Iso Kern: *Das Wichtigste im Leben. Wang Yangming (1472–1529) und seine Nachfolger über die «Verwirklichung des ursprünglichen Wissens»*. Schwabe, Basel 2010. ISBN 978-3-7965-2514-8
*А.И. Кобзев: *Учение Ван Янмина и классическая китайская философия.* М., 1983.
*Joseph Needham: *Science and Civilization in China: Volume 5, Part 7*, Taipei: Caves Books, Ltd, 1986
*Benesch Oleg: «Wang Yangming and Bushidō: Japanese Nativization and its Influences in Modern China», i *Journal of Chinese Philosophy* 36 (3):439-454.
* Kenji Shimada: *Die neo-konfuzianische Philosophie. Die Schulrichtungen Chu Hsis und Wang Yang-mings*. 2. Aufl. Reimer, Berlin 1987. (= Marburger Studien zur Afrika- und Asienkunde, Ser. B; 9.)

## Eksterne lenker
* Wang Yang Ming in the Internet Encyclopedia of Philosophy
Østfold politidistrikt

**Østfold politidistrikt** var et politidistrikt som hadde hovedsete i Sarpsborg og betjente kommunene Aremark, Fredrikstad, Halden, Hvaler, Marker, Moss, Rakkestad, Rygge, Rømskog, Råde, Sarpsborg og Våler. Øvrige kommuner i Østfold hørte til Follo politidistrikt.

Politimester i Østfold var Steven Hasseldal.

Politidistriktet ble en del av Øst politidistrikt i 2016 i forbindelse med nærpolitireformen.

## Driftsenheter i Østfold politidistrikt

* Fellesoperativ enhet (Sarpsborg)
* Retts- og påtaleenheten 
* Felles forvaltningsenhet (lokalisert i Råde) 
* Felles kriminalenhet (lokalisert i Sarpsborg)
* Politiets sikkerhetstjeneste
* Politistasjonene i Sarpsborg, Fredrikstad, Halden og Moss
* Lensmannskontorene i Aremark, Hvaler, Marker og Rømskog, Rakkestad, Vansjø
* Namsfogden i Fredrikstad
* Administrativ enhet (Sarpsborg)

## Referanser


## Eksterne lenker
* http://www.politi.no
Koreansk hund

**Koreansk hund** (*noo-rung-yee* eller *nureongi* og *hwangu*) er en mellomstor spisshundlignende pariahund med opprinnelse i Korea, der omkring en fjerdepart av befolkningen tradisjonelt spiser hundekjøtt. I tillegg til å være den mest populære mathunden i Korea, brukes denne hunden også som både som jakthund og vakthund i hjemlandet. Koreansk hund minner mye om koreansk jindo, men den er noe større og kraftigere og skal dessuten ha hjørnetenner som heller svakt innover i munnhulen.

Koreanske kynologer hevder at koreansk hund og koreansk jindo er nære slektninger. Mange regner derfor med at den kan ha utviklet seg fra en felles progenitor. Man antar derfor at den er svært gammel av opprinnelse. Til tross for at den gjerne lever i en pariatilværelse, holder rasen seg homogen. Den blir imidlertid ikke akseptert som egen hunderase av de store internasjonale kennelklubbene.
Stormvarselet

**Stormvarselet** på Bjørnehaugen i Kristiansund er Norges eneste stormvarsel som fortsatt er i daglig drift. Meningen med varselet er at det skal varsle båter og lignende om uvær. Tre loddrette lys forteller hvor sterk vinden er og hvor den kommer fra. Grønt lys varsler storm, og kombinasjoner med rødt og hvitt angir vindretningen. Varslingene styres fra brann- og redningsvesenet. Stormvarselet sto opprinnelig på Piren foran Kristiansund rådhus, der det ble satt opp i 1898. Deretter sto det på Nordlandskaia fra 1910 til 1932, og flyttet til Bjørnehaugen i 1932.

## Varslinger

* To hvite lys varsler om kuling fra sørvest.
* Hvitt lys over rødt lys varsler om kuling fra sørøst.
* To røde lys varsler om kuling fra nordvest.
* Rødt lys over hvitt lys varsler om kuling fra nordøst.
* Grønt lys i tillegg varsler om storm.

En enkel regel er:
* Lyser det øverste lyset rødt, kommer vinden fra nord
* Lyser begge samme lys, kommer vinden fra vest


I en periode fram til midten av 70-tallet ble Stormvarselet betjent av Havnebetjent Pål Bugge. Da han gikk av med pensjon ble Stormvarselet foreslått nedlagt, men nedleggelsen ble forhindret av daværende ordfører i Kristiansund Asbjørn Jordahl. Det ble bestemt å fortsette med varslene, men fra da av bare med nattsignaler (lys).

De gamle dagsignalene bestod av kombinasjoner av kjegler og kuler.


## Eksterne lenker
* Stormvarselet.no
* Stormvarselet i Kristiansund som app for iPhone og iPad
Vesla Vetlesen

**Vesla Gunvor Vetlesen** (1930–2024) var en norsk politiker (Ap). Hun var bistandssekretær i LOs internasjonale avdeling 1980—1994, og bistandsminister (statsråd i Departementet for utviklingshjelp) fra 1986 til 1988 i Gro Harlem Brundtlands andre regjering. 

I ungdomsårene var hun hjemmehørende i Norges Kommunistiske Parti, og hadde blant annet vervet som leder for Rogaland distrikt av Norges Kommunistiske Ungdomsforbund. Hun tilhørte imidlertid Furubotn-fløyen og kom på kant med partiet i 1949/1950.

Hun skrev flere bøker – de fleste om botanikk, plantedyrking og natur. I 2008 ga hun ut en bok om sin bror Helge Hansens motstandskamp under andre verdenskrig. Boken hadde tittelen *Kommunist og sabotør: Helge Hansens krig*, og kom ut på Aschehoug forlag.

Vesla Vetlesen giftet seg i 1951 med organisasjonsmannen Leif Vetlesen (1921–2003).

Vesla Vetlesen døde i Oslo den 21. august 2024.

## Utgivelser
* 1975: *Kvinner i olje-Norge : Brevkurs om likestilling*, Folkets brevskole
* 1994: *Botaniske ark*, Botanisk hage og museums venner
* 1995: *Orkideer for hjemmedyrking*, Landbruksforlaget
* 1998: *Frihet for Sør-Afrika : LO og kampen mot apartheid*, Tiden Norsk Forlag
* 2005: *Osloflora : med åtte botaniske gatevandringer*, N. W. Damm & Søn
* 2008: *Kommunist og sabotør — Helge Hansens krig*, Aschehoug
* 2018: *Barnas bok om trærnes liv*, Fagbokforlaget Vigmostad og Bjørke
* 2021: *Barnas bok om norsk natur*, Fagbokforlaget Vigmostad og Bjørke

## Referanser


## Eksterne lenker
*